CELEX: 32021R2169
Language: lv
Date: 2021-12-02 00:00:00
Title: Komisijas Īstenošanas regula (ES) 2021/2169 (2021. gada 2. decembris), ar ko atver tarifa kvotu 2022. gadam dažu tādu preču importam Savienībā, kuru izcelsme ir Norvēģijā un kuras iegūtas to lauksaimniecības produktu pārstrādē, uz kuriem attiecas Eiropas Parlamenta un Padomes Regula (ES) Nr. 510/2014

8.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 438/43
               
            
         KOMISIJAS ĪSTENOŠANAS REGULA (ES) 2021/2169
         (2021. gada 2. decembris),
         ar ko atver tarifa kvotu 2022. gadam dažu tādu preču importam Savienībā, kuru izcelsme ir Norvēģijā un kuras iegūtas to lauksaimniecības produktu pārstrādē, uz kuriem attiecas Eiropas Parlamenta un Padomes Regula (ES) Nr. 510/2014
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 510/2014 (2014. gada 16. aprīlis), ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 (1) un (EK) Nr. 614/2009, un jo īpaši tās 16. panta 1. punkta a) apakšpunktu,
         ņemot vērā Padomes Lēmumu 2004/859/EK (2004. gada 25. oktobris) par Nolīguma vēstuļu apmaiņas formā noslēgšanu starp Eiropas Kopienu un Norvēģijas Karalisti par divpusējā Brīvās tirdzniecības nolīguma starp Eiropas Ekonomikas kopienu un Norvēģijas Karalisti Protokolu Nr. 2 (2) un jo īpaši tā 3. pantu,
         tā kā:
         
                     (1)
                  
                  
                     Eiropas Ekonomikas kopienas un Norvēģijas Karalistes 1973. gada 14. maija Nolīguma (“divpusējais Brīvās tirdzniecības nolīgums starp Eiropas Ekonomikas kopienu un Norvēģijas Karalisti”) Protokols Nr. 2 (3) un Līguma par Eiropas Ekonomikas zonu (“EEZ līgums”) Protokols Nr. 3 (4), kurā grozījumi izdarīti ar EEZ Apvienotās komitejas Lēmumu Nr. 140/2001 (2001. gada 23. novembris), ar ko groza EEZ līguma 2. un 3. protokolu par pārstrādātiem un citiem lauksaimniecības produktiem (5), nosaka tirdzniecības režīmu starp Savienību un Norvēģijas Karalisti attiecībā uz dažiem lauksaimniecības produktiem un pārstrādātiem lauksaimniecības produktiem.
                  
               
                     (2)
                  
                  
                     EEZ līguma Protokols Nr. 3 paredz nulles nodokļa likmes piemērošanu ūdenim ar cukura vai citu saldinātāju piedevām vai aromatizētam ūdenim, kurš ir klasificēts ar KN kodu 2202 10 00, un citiem bezalkoholiskajiem dzērieniem, kas nesatur pozīcijās 0401 līdz 0404 minētos produktus vai taukus, kuri iegūti no pozīcijās 0401 līdz 0404 minētajiem produktiem, un kas klasificēti ar KN kodu 2202 90 10.
                  
               
                     (3)
                  
                  
                     Kopš 2017. gada 1. janvāra KN kods 2202 90 ir aizstāts ar KN kodiem 2202 91 00 un 2202 99. Tāpēc šai regulai būtu jāattiecas uz produktiem ar KN kodiem 2202 10 00, ex 2202 91 00 un ex 2202 99.
                  
               
                     (4)
                  
                  
                     Ar Nolīgumu vēstuļu apmaiņas formā starp Eiropas Kopienu un Norvēģijas Karalisti par divpusējā Brīvās tirdzniecības nolīguma starp Eiropas Ekonomikas kopienu un Norvēģijas Karalisti Protokolu Nr. 2 (6) (“Nolīgums vēstuļu apmaiņas formā”) uz laiku aptur beznodokļu režīmu, ko saskaņā ar Protokolu Nr. 2 piemēro precēm, kuras klasificētas ar KN kodiem 2202 10 00 (ūdeņi, ieskaitot minerālūdeņus un gāzētos ūdeņus, ar cukura vai citu saldinātāju piedevu vai aromatizēti) un ex 2202 90 10 (citi bezalkoholiskie dzērieni, kas satur cukuru), kas aizstāti ar KN kodiem 2202 10 00, ex 2202 91 00 un ex 2202 99. Saskaņā ar Nolīgumu vēstuļu apmaiņas formā tādu minēto preču beznodokļu imports, kuru izcelsme ir Norvēģijā, ir atļauts vienīgi beznodokļu kvotas robežās. Par importu, kas minēto beznodokļu kvotu pārsniedz, ir jāmaksā nodoklis.
                  
               
                     (5)
                  
                  
                     Turklāt Nolīgumā vēstuļu apmaiņas formā ir noteikts, ka, ja tarifa kvota nebūs pilnībā apgūta līdz attiecīgā gada 31. oktobrim, attiecīgajiem produktiem no 1. janvāra līdz nākamā gada 31. decembrim tiks piešķirta neierobežota beznodokļu piekļuve Savienībai.
                  
               
                     (6)
                  
                  
                     Ar Komisijas Īstenošanas regulu (ES) 2019/2154 (7) atvērtā attiecīgo produktu gada kvota 2020. gadam līdz 2020. gada 31. oktobrim nebija pilnībā izmantota. Komisijas Īstenošanas regulā (ES) 2020/2122 (8) pēc tam noteikts, ka nodokļu režīmu, kas paredzēts Nolīgumā vēstuļu apmaiņas formā, no 2021. gada 1. janvāra līdz 31. decembrim nepiemēro importam Savienībā, tādējādi minētajām precēm piešķirot neierobežotu beznodokļu piekļuvi ievešanai Savienībā.
                  
               
                     (7)
                  
                  
                     Nolīgums vēstuļu apmaiņas formā paredz, ka attiecībā uz šiem ūdeņiem un dzērieniem atkal jāatver beznodokļu kvota 2022. gadam. Iepriekšējo gada kvota attiecībā uz minētajiem produktiem tika atvērta 2020. gadam ar Īstenošanas regulu (ES) 2019/2154. Tā kā 2021. gadam gada kvota netika atvērta, ir lietderīgi kvotas apjomu 2022. gadam saglabāt tādā pašā līmenī kā 2020. gadam.
                  
               
                     (8)
                  
                  
                     Šajā regulā paredzētie pasākumi ir saskaņā ar atzinumu, ko sniegusi Pārvaldības komiteja ar horizontālajiem jautājumiem, kuri saistīti ar I pielikumā neuzskaitītu pārstrādātu lauksaimniecības produktu tirdzniecību,
                  
               IR PIEŅĒMUSI ŠO REGULU.
         
            1. pants
            
               1.   Pielikumā norādītā beznodokļu tarifa kvota Norvēģijas izcelsmes precēm, kas uzskaitītas minētajā pielikumā, ir atvērta laikposmam no 2022. gada 1. janvāra līdz 31. decembrim atbilstoši pielikumā norādītajiem nosacījumiem.
            
            
               2.   Šīs regulas pielikumā uzskaitītajām precēm piemēro izcelsmes noteikumus, kas paredzēti divpusējā Brīvās tirdzniecības nolīguma starp Eiropas Ekonomikas kopienu un Norvēģijas Karalisti Protokolā Nr. 3.
            
            
               3.   Daudzumiem, kas importēti, pārsniedzot pielikumā norādīto kvotas apjomu, piemēro preferenciālu nodokli 0,047 EUR/ litrā.
            
         
         
            2. pants
            Šīs regulas 1. panta 1. punktā minēto beznodokļu tarifa kvotu pārvalda Komisija saskaņā ar 49. līdz 54. pantu Komisijas Īstenošanas regulā (ES) 2015/2447 (9).
         
         
            3. pants
            Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2022. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 2. decembrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 150, 20.5.2014., 1. lpp.
         
         
            (2)  OV L 370, 17.12.2004., 70. lpp.
         
         
            (3)  OV L 171, 27.6.1973., 2. lpp.
         
         
            (4)  OV L 1, 3.1.1994., 3. lpp.
         
         
            (5)  OV L 22, 24.1.2002., 34. lpp.
         
         
            (6)  OV L 370, 17.12.2004., 72. lpp.
         
         
            (7)  Komisijas Īstenošanas regula (ES) 2019/2154 (2019. gada 16. decembris), ar ko 2020. gadam atver tarifa kvotu dažu tādu preču importam Savienībā, kuru izcelsme ir Norvēģijā un kuras iegūtas, pārstrādājot lauksaimniecības produktus, ko aptver Eiropas Parlamenta un Padomes Regula (ES) Nr. 510/2014 (OV L 327, 17.12.2019., 66. lpp.).
         
            (8)  Komisijas Īstenošanas regula (ES) 2020/2122 (2020. gada 16. decembris), ar ko piešķir neierobežotu beznodokļu piekļuvi ievešanai Savienībai 2021. gadā, ko piemēro dažām tādām precēm, kuru izcelsme ir Norvēģijā un kuras iegūtas to lauksaimniecības produktu pārstrādē, uz kuriem attiecas Eiropas Parlamenta un Padomes Regula (ES) Nr. 510/2014 (OV L 426, 17.12.2020., 32. lpp.).
         
            (9)  Komisijas Īstenošanas regula (ES) 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).
      
      
         
            PIELIKUMS
            Norvēģijas izcelsmes preces, kurām no 2022. gada 1. janvāra līdz 31. decembrim piešķir neierobežotu beznodokļu piekļuvi Savienības tirgum
            
                        Kārtas Nr.
                     
                     
                        KN kods
                     
                     
                        TARIC kods
                     
                     
                        Preču apraksts
                     
                     
                         
                     
                     
                        Kvotas apjoms
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    —
                                 
                                 
                                    Ūdens, ieskaitot minerālūdeņus un gāzētos ūdeņus, ar cukura vai citu saldinātāju piedevu vai aromatizēts
                                 
                              
                     
                         
                     
                     
                        23,029 miljoni litru
                     
                  
                        ex 2202 91 00 
                     
                     
                        10
                     
                     
                        
                                    —
                                 
                                 
                                    Cukuru saturošs bezalkoholiskais alus
                                 
                              
                     
                         
                     
                  
                        ex 2202 99 11 
                     
                     
                        11
                        19
                     
                     
                        
                                    —
                                 
                                 
                                    Cukuru (saharozi vai invertcukuru) saturoši dzērieni uz sojas bāzes ar proteīnu saturu 2,8 % no masas vai vairāk,
                                 
                              
                     
                        kuros nav pozīcijās 0401 -0404  minēto produktu vai tauku, kas iegūti no pozīcijās 0401 -0404  minētajiem produktiem
                     
                  
                        ex 2202 99 15 
                     
                     
                        11
                        19
                     
                     
                        
                                    —
                                 
                                 
                                    Dzērieni uz sojas bāzes ar proteīnu saturu mazāk nekā 2,8 % no masas; cukuru (saharozi vai invertcukuru) saturoši dzērieni uz kopējā muitas tarifa 8. nodaļā minētu riekstu, kopējā muitas tarifa 10. nodaļā minētu graudaugu produktu vai kopējā muitas tarifa 12. nodaļā minētu sēklu bāzes
                                 
                              
                  
                        ex 2202 99 19 
                     
                     
                        11
                        19
                     
                     
                        
                                    —
                                 
                                 
                                    Citi cukuru (saharozi vai invertcukuru) saturoši bezalkoholiskie dzērieni